
МИНИСТЕРСКИ СЪВЕТ
ПРОЕКТ
ПОСТАНОВЛЕНИЕ №...
от	 2025 година
за изменение и допълнение на Наредбата за условията и реда за допускане на български физически или юридически лица до участие в международни процедури на Организацията на Северноатлантическия договор (НАТО), приета с Постановление № 76 на Министерския съвет от 2005 г. (обн., ДВ, бр. 38 от 2005 г., изм. и доп., бр. 78 от 2005 г., бр. 47 от 2008 г., бр. 93 от 2009 г., бр. 40 от 2015 г., бр. 29 от 2021 г. и бр. 53 от 2022 г.)
МИНИСТЕРСКИЯТ СЪВЕТ
ПОСТАНОВИ:

§ 1. Член 2 се изменя така:
„Чл. 2. В международни процедури на НАТО могат да участват български физически или юридически лица, регистрирани по реда на Търговския закон, както и юридически лица с нестопанска цел, осъществяващи академична и/или научно-изследователска дейност, университети или научни организации, които са номинирани чрез Декларация за съответствие или по друг начин съгласно изискванията на конкретната процедура.“

§ 2. В чл. 3 се правят следните изменения и допълнения: 
1. Създават се нови ал. 2 и 3:
„(2) Базата данни по ал. 1 съдържа следната информация:
1. данни за кандидата: име, единен идентификационен код, адрес, телефон и др.;
2. области на възможно участие в международни процедури на НАТО;
3. ниво на класификация за сигурност на информацията, до която кандидатът има достъп след проучване по реда на глава трета.
(3) Информацията от базата данни се публикува на страницата на Министерството на икономиката и индустрията в интернет.“
2. Досегашната алинея 2 става алинея 4.

§ 3. В чл. 4, ал. 2 думите „удостоверение за сигурност, издадено от орган по индустриална сигурност, и сертификат за“ се заличават, а думата „издаден“ се заменя с „издадено“.

§ 4. В наименованието на Глава втора думите „База данни“ се заличават.
§ 5. В чл. 5 ал. 2, т. 3 думите „на кандидатите за участие в международни процедури на НАТО“ се заличават.

§ 6. Член 6 се отменя.

§ 7. В чл. 7, ал. 1 се правят следните изменения и допълнения:
1. В основния текст думите „Лицата“ се заменят с „Български физически или юридически лица, регистрирани по реда на Търговския закон“.
2. Създава се нова т. 2:
„2. декларация от управителите или членовете на управителни и контролни органи, че не са лишени от право да упражняват търговска дейност;“.

§ 8. Създават се членове 7а, 7б и 7в:
„Чл. 7а. Юридически лица с нестопанска цел, осъществяващи академична и/или научно-изследователска дейност, университети или научни организации, които желаят да участват в международни процедури на НАТО, трябва да отговарят на следните условия:
1. да притежават финансови, технически и професионални възможности за изпълнение на договори в областта на потенциално участие;
2. да имат доказан опит при изпълнение на договори в областта на потенциално участие;
3. да са включени в базата данни по чл. 3.
Чл. 7б. Юридически лица с нестопанска цел, осъществяващи академична и/или научно-изследователска дейност университети или научни организации, кандидати за участие в международни процедури на НАТО, подават в Министерството на икономиката и индустрията заявление за включване в базата данни по чл. 3, към което прилагат:
1. информация, доказваща изпълнението на минимум 3 (три) договора през последните 5 (пет) години  в областта на потенциално участие;
2. препоръки и референции по договори, сочещи наличието на професионална и техническа способност в областта на потенциално участие.
Чл. 7в. В случай че процедурата изисква достъп до класифицирана информация на НАТО, кандидатите трябва да притежават удостоверение за сигурност, издадено от орган по индустриална сигурност, и достъп до класифицирана информация на НАТО.“

§ 9. В чл. 8 се правят следните изменения:
1. Алинея 1 се изменя така:
„(1) Заявленията по чл. 7 и чл. 7б и приложените към тях документи се разглеждат в срок един месец от датата на подаването им в Министерството на икономиката и индустрията.“
2. В ал. 2 думата „лицата“ се заменя с „кандидатите“.

§ 10. Член 9 се отменя.

§ 11. В чл. 10 се правят следните изменения и допълнения:
1. В ал. 1 след думата „обстоятелствата“ се поставя запетая и се добавя „послужили като основание за включването им в базата данни,“, а думите „по чл. 5, ал. 1, т. 1 и 2“ се заличават.
2. В ал. 2 думите „по чл. 5, ал. 1, т. 1 и 2“ се заличават.

§ 12. В чл. 11 се правят следните изменения:
1. Алинея 1 се изменя така:
„(1) След приключване на финансовата година, но не по-късно от 30 септември, кандидатите по чл. 5, ал. 1 представят в Министерството на икономиката и индустрията таблицата по чл. 7, ал. 1, т. 1 и декларацията по чл. 10, ал. 2 или в случай на промяна на обстоятелствата, послужили като основание за включването им в базата данни - документи, удостоверяващи тази промяна. Кандидатите по чл. 7а представят документи, удостоверяващи обстоятелствата по чл. 7а, т. 1 и 2.“
2. В ал. 2 думите „и документите по чл. 7, ал. 1, т. 6“ се заменят с „информация, доказваща изпълнението на сключени договори, както и препоръки и референции по тях, сочещи наличието на професионална способност в съответната област“.
3. Алинея 3 се изменя така:
„(3) Ако кандидатите не представят в срок документите по ал. 1, или се установи, че не са икономически стабилни – за кандидатите по чл. 5, ал. 1, или не отговарят на условията по чл. 7а, т. 1 и 2 – за кандидатите по чл. 7а, те се заличават от базата данни.“

§ 13. В чл. 16, ал. 2 думите „и от сертификатите за достъп до класифицирана информация на НАТО“ се заличават.

§ 14. В чл. 19, ал. 2 думите „по чл. 17, ал. 2“ се заличават.

§ 15. В чл. 20 след думите „министърът на отбраната“ се поставя запетая и се добавя „министърът на образованието и науката“.

§ 16. В чл. 21 думите „издадени удостоверения за сигурност или на сертификати за достъп“ се заменят с „издаденото удостоверение за сигурност или на достъпа“.

§ 17. В чл. 24 цифрата „7“ се заменя с „5“.

§ 18. В чл. 26, ал. 1 думите „изпраща Декларацията за съответствие“ се заменят с „подписва Декларация за съответствие, която се изпраща“.

§ 19. В чл. 27, т. 5 думата „факс“ се заменя с „e-mail“.

§ 20. В §1 от Допълнителните разпоредби се правят следните изменения:
1. Точка 2 се изменя така:
„2. "Кандидат" е физическо или юридическо лице, регистрирано по реда на Търговския закон, юридическо лице с нестопанска цел, осъществяващо академична и/или научно-изследователска дейност, университет или научна организация, вписани в базата данни на Министерството на икономиката и индустрията.“.
2. В т. 5 преди думата „командване“ предлогът „на“ се заличава.

§ 21. В наименованието на Приложение № 1 към чл. 5, ал. 2, т. 3 думите „на кандидатите за участие в международни процедури на НАТО“ се заличават, а в първия абзац преди думата „Оценката“ се добавя „1.“.

§ 22. В наименованието на Приложение № 2 към чл. 7, ал. 1, т. 1 думите „на кандидатите“ се заличават.
Преходни и заключителни разпоредби

§ 23. Заявленията по чл. 7, подадени до влизането в сила на това постановление, се разглеждат по досегашния ред.

§ 24. Постановлението влиза в сила от деня на обнародването му в „Държавен вестник".
	
МИНИСТЪР-ПРЕДСЕДАТЕЛ:
	

	
	/РОСЕН ЖЕЛЯЗКОВ/

	
	

	ГЛАВЕН СЕКРЕТАР НА 
МИНИСТЕРСКИЯ СЪВЕТ:
	

	
	/ГАБРИЕЛА КОЗАРЕВА/

	
	

	
	



ГЛАВЕН СЕКРЕТАР НА
МИНИСТЕРСТВОТО НА ИКОНОМИКАТА:
/ВЛАДИМИР ТУДЖАРОВ/
ДИРЕКТОР НА ДИРЕКЦИЯ "ПРАВНА"
НА МИНИСТЕРСТВОТО НА
ИКОНОМИКАТА:
/МИХАЕЛА КАРАДИМОВА/
4

